b'\n_START_ARTICLE_\nRafael Herlin\n_START_PARAGRAPH_\nUno Rafael Herlin (27. lokakuuta 1865 Helsinki \xe2\x80\x93 29. kes\xc3\xa4kuuta 1928 Helsinki) oli suomalainen mets\xc3\xa4nhoitaja ja filosofian tohtori. _NEWLINE_Herlinin vanhemmat olivat kauppias Gustaf Albert Herlin ja Johanna Wecksell. H\xc3\xa4n p\xc3\xa4\xc3\xa4si ylioppilaaksi Helsingin yksityislyseosta 1884 ja suoritti mets\xc3\xa4nhoitajatutkinnon Evon mets\xc3\xa4opistossa 1888. Herlin valmistui Helsingin yliopistosta filosofian kandidaatiksi 1887, maisteriksi 1890 sek\xc3\xa4 lisensiaatiksi ja tohtoriksi vuonna 1900._NEWLINE_Herlin toimi kirkollisvirkatalojen mets\xc3\xa4nhoitajana 1895\xe2\x80\x931901 ja Aureen alueen aluemets\xc3\xa4nhoitajana 1901\xe2\x80\x931905 eroten sitten virasta sairauden vuoksi. H\xc3\xa4n julkaisi tutkimuksia kasvitieteen ja mets\xc3\xa4nhoidon aloilta.'